uitentuis: June 2010
Ek onthou as kind het ek partykeer gewens jy kan net 'n ketteltjie kookwater in die see of koue swembad gooi, dat mens net kan inklim sonder die koue pyn wat jy moet ervaar. Natuurlik is dit nou nie 'n probleem waarmee ons hier in die woestyn sukkel nie en het ek al vele kere gese die seewater voel soos badwater. Vandag was een van daardie hittige dae en omdat daar nie later sou tyd wees nie, is die swembad vir 'n doop reeds vroeg opgeslaan en ingetap.
By die huis gekom later het Nelmari vertel hoe warm die water reeds is en daar is besluit om dit bietjie af te koel met ysblokkies.
Die ys is so koud dat mens eintlik gesig trek soos jy dit uit die sak probeer kry.
Hier kan mens duidelik die ysblokkie sien oppad water toe en ... die oomblik toe dit die warm water tref is dit opgelos en weg.
Ek dink nie dit 'n vreeslik gehelp nie, miskien net in mens se kop jou laat verbeel dis koeler.
Volgende keer as jy 'n kombers oor jou moet trek of 'n warm baadjie moet aantrek, wees dankbaar vir die koue weer ... iewers op 'n ander plek is daar iemand wat graag sou plekke ruil.
Posted by Sandra at Saturday, June 26, 2010 12 comments:
Ons "kla" oor die hitte van die see, maar tog is dit een van die plekke waar daar 'n effense windjie is om dit koeler te maak. Die kinders het 'n paar eilande gaan "verken" op jetski's die keer.
Die jetski's reg om te vertrek.
Besluite, besluite, besluit ... wie bestuur en wie neem foto's.
En daar gaan William en Nelmari ....
En James en Leane.
Eilande hier kom ons.
Abu Dhabi in die agtergrond.
Die eiland is van alle kante gesien. Vir julle ouens wat die dorp ken, hierdie gebou vlnr is: bo - die nuwe hotel in die ou Khaliday Palace hotel se plek, die villas naby Marina Mall, onder - die nuwe hotel oorkant die Emirates Palace en die agterkant van die sheikh se paleis.
James en Leane raak eintlik klein soos hulle jaag.
Nelmari en William - volgende keer wil sy asb op haar eie jetski wees se Nelmari want om saam met "toertjie-William" te ry is nie fun nie. Ek sou gedink het dit is :-).
So lyk mens se hare as jy in die wind op die see met 'n jetski rondjaag.
James het selfs 'n paar hare in die lig.
En dan is die lekker verby .... terug na die hitte
Posted by Sandra at Sunday, June 20, 2010 11 comments:
Labels: Abu Dhabi, jetski, kinders
Die sommer is regtig met ons en dis lekker warm. As mens so verby die see ry dan lyk die blou water ernstig na 'n uitnodiging en dit help nie mens se vir die kinders dis te warm om af te koel nie. Na ernstige besprekings besluit hulle om baie vroeg in die oggend te gaan en net vir twee uur te bly.
Nadat die strand ontwikkel is, en weer afgebreek is en weer ontwikkel is, is daar nog heelwat werk aan die gang toe ek hulle aflaai met 'n sien julle oor twee uur groet.
Verskillende gesigsuitdrukkings in die water, maar ek kan vir 'n feit se dis nie omdat die water koud is nie :-). Hierdie tyd van die jaar is die water temp gewoonlik in die laat 20's en voel dit amper soos badwater met sout. Kyk ook na die branders van die see .... :-).
Nelmari wat waarneem as mini-mamaratzi neem vir William af .... wat is onder jou voete seun?
Oooo wat is dit ... 'n skulp of klippie. Lyk asof Leane dink dis laasgenoemde want sy wil amper opgewonde raak.
Ek het nie eers twee uur in die winkels gehad nie voordat my foon lui om te se hulle is nou klaar geswem dankie dis baie warm.
Geniet julle bibber weer by die huis!
Posted by Sandra at Tuesday, June 15, 2010 12 comments:
Labels: kinders, see
Posted by Sandra at Thursday, June 10, 2010 9 comments:
Die lenteweer is besig om erg spoed op te tel en die veertig grade word baie meer as wat nodig is bereik. Dit beteken dat baie goed wat "normaal" in die kort winter is, nou heeltemal taboe is of as jy dit doen heeltmal stupid is.
In Desember het ek vertel van die kinders wat om die eiland gaan kayak het en so 'n maand of wat terug van die tieners wat gaan kayak en oorslaap het. Nou is dit te warm maar die jong volwassenes wou ook kayak so ...... moonlight kayak hier kom ons.
Dis amper 7 uur in die aand toe hulle opgewonde bymekaarkom vir die paar uur in die donker onder die maanlig.
Dis amper stormsterkte see met die wind wat branders maak :-) met Abu Dhabi op die agtergrond.
Baadjies word aangetrek en hulle luister ernstig wat gepraat word.
Met die maan wat nou reg is om die lig te verskaf, is hul reg om te gaan...
William is hierdie keer op sy eie kayak.
Met die terugkom, kon ons die groepie ver hoor aankom en blykbaar is daar vir 'n paar van hulle gese dat die nagstilte ook mooi is :-). Wat ookal, hulle het dit geniet en die pizza en fliek pogings daarna was nie heeltemal suksesvol nie. Blykbaar was daar 'n paar wat nie kon oe oophou tydens die fliek nie.